
ДО 
ОБЩИНСКИ СЪВЕТ 
ГР. ПОМОРИЕ

Д О К Л А Д Н А    З А П И С К А
От Иван Атанасов Алексиев – Кмет на община Поморие
 
Относно: Налагане на мораториум върху продажбата на земеделски земите от общинския поземлен фонд по чл. 19 от Закона за собствеността и ползването на земеделските земи (ЗСПЗЗ)

  
УВАЖАЕМИ ГОСПОДИН ПРЕДСЕДАТЕЛ,
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

С настоящата докладна записка Ви информираме, че ограниченията по управление и разпореждане с т.нар. „остатъчен“ поземлен фонд по чл. 19 от ЗСПЗЗ, предвидени в § 12 от Заключителните разпоредби на Закона за подпомагане на земеделските производители, ДВ бр. 103 от 2020 г., бяха в сила до 23 декември 2025 г. и действието им не бе удължено. 
В тази връзка Ви предлагаме да вземете решение за налагане на мораториум върху продажбата на земеделски земи от общинския поземлен фонд по чл. 19 от Закона за собствеността и ползването на земеделските земи (ЗСПЗЗ). Припомняме, че има два обособени общи режима на собственост с произтичащите от тях възможности и ограничения – за общинските пасища, мери и ливади, и за другите общински земеделски земи и предлагаме мораториумът да обхване и двата вида общи режима на собственост. Доводите в подкрепа на такова решение са следните:

На първо място следва да се отбележи, че съгласно оставащите в сила разпоредби по § 27, ал.2 от ПЗР към ЗИД на ЗСПЗЗ, обн. ДВ, бр. 62/2010 г., доп., бр. 61/2016 г., според които общинските съвети предоставят земи от общинския поземлен фонд, включително пасища и мери по чл. 19 от ЗСПЗЗ, за обезщетяване на собствениците, чиято собственост не може да бъде възстановена. Т.е. препоръчително е общината да разполага с необходимия „резервен“ фонд (равностоен в количествено и качествено отношение) за посрещане на евентуални съдебно признати реституционни претенции. 

На следващо място е фактът, че Община Поморие е черноморска община и като такава разполага с ограничен териториален ресурс и силно изразен инвестиционен и устройствен натиск върху земеделските земи. Земите, придобити по реда на чл. 19 от ЗСПЗЗ, представляват остатъчен общински поземлен фонд с особено значение за балансираното териториално развитие, опазването на земеделския и природния ресурс и гарантиране на бъдещи публични и инфраструктурни нужди. Считаме, че продажбата на тези земи би довела до необратимо намаляване на общинския поземлен фонд и би ограничила възможностите на общината да реагира адекватно на бъдещи отчуждителни процедури,  изграждане на техническа и социална инфраструктура, обезпечаване на зелени зони, защитни пояси и екологични коридори, и политики, свързани с адаптация към климатичните промени и опазване на крайбрежието.

Като черноморска община, Община Поморие е обект на засилен инвестиционен интерес, включително с цел промяна предназначението на земеделски земи за застрояване. Това създава риск от загуба на контрол върху развитието на територията, което е в противоречие с обществения интерес.

[bookmark: _GoBack]И не на последно място следва да се вземе предвид и факта, че всички земеделски земи, собственост на Община Поморие са предоставени за стопанисване и управление на Общинско предприятие „Озеленяване, горско и селско стопанство“ Поморие. ОП ОГСС“ с грижа на добър стопанин провежда процедури по отдаването на земите под наем или аренда, като по този начин  се запазва собствеността в патрим ониума на общината, реализират се дългосрочни приходи в общинския бюджет (534210,00лв. са приходите от отдаването под наем и аренда на земеделски земи от Общински поземлен фонд за 2025г.), упражнява се контрол върху начина на ползване и се указва подкрепа на местни земеделски производители.

С оглед гореизложеното, считаме, че въвеждането на забрана за продажба на земите по чл. 19 от ЗСПЗЗ представлява законосъобразна, необходима и пропорционална мярка за защита на обществения интерес и устойчивото развитие на територията на общината.

С оглед гореизложеното Ви предлагам да приемете следното

РЕШЕНИЕ:
 
	На основание чл. 21, ал. 1, т. 8 и т. 23 от Закона за местното самоуправление и местната администрация, чл. 8, ал. 1 от Закона за общинската собственост Общински съвет Поморие:

Налага мораториум върху продажбата на земеделски земите от общинския поземлен фонд по чл. 19 от Закона за собствеността и ползването на земеделските земи (ЗСПЗЗ), със срок – от 10 (десет) години, считано от датата на влизане в сила на настоящото решение. Земеделските земи могат да се предоставят единствено за временно възмездно ползване – под наем или аренда.

Общински съвет Поморие възлага на Кмета на община Поморие да осъществява контрол върху изпълнението на настоящото решение
С уважение,


ИВАН АЛЕКСИЕВ
Кмет на община Поморие





Съгласувал:
Хрисанта  Чухлева
Нач. отдел ОСТ

Съгласувал:
Инж. Петка Стамболиев 
Директор на ОП „ОГСС“ Поморие

Светлана Събева

